<classify> Chanzo cha picha, Getty ImagesOnyo: Ina maelezo ya kuhuzunisha ya unyanyasaji wa kingono na ukatili kwa watoto.Kiungo wa kati wa Everton Dele Alli anasema alidhulumiwa kingono alipokuwa na umri wa miaka sita.Katika mahojiano yaliyojaa hisia na mwanasoka wa zamani wa Uingereza Gary Neville, Alli alifichua unyanyasaji aliofanyiwa akiwa mtoto kabla ya kulelewa na familia nyingine akiwa na umri wa miaka 12.Alisema alidhulumiwa akiwa na umri wa miaka sita, alianza kuvuta sigara akiwa na umri wa miaka saba na alikuwa akiuza dawa za kulevya akiwa na umri wa miaka minane.Chanzo cha picha, Getty ImagesEverton wamemsajili mchezaji huru Ashley Young kwa mkataba wa mwaka mmoja baada ya beki huyo wa pembeni kuondoka Aston Villa msimu huu wa joto.Young, 38, anakuwa mchezaji wa kwanza kusajiliwa Everton chini ya meneja Sean Dyche na amejiunga na klabu hiyo kwenye kambi yao ya kujiandaa na msimu mpya nchini Uswizi.BBC Sport inaelewa kwamba Young alikuwa na mazungumzo na Luton, wakati pia kulikuwa na nia kutoka Saudi Arabia.Chanzo cha picha, Getty ImagesEverton wana nia ya kumsajili Anthony Elanga wa Manchester United, huku mshambuliaji huyo wa Uswidi akipatikana kwa uhamisho wa kati ya 15-20m.Mchezaji huyo mwenye umri wa miaka 21 alicheza mechi yake ya kwanza United akiwa kijana mwaka 2021 na amefunga mabao manne katika mechi 55, lakini alishindwa kufunga katika mechi 26 msimu uliopita.Elanga alikuwa karibu kujiunga na Everton kwa mkopo mwezi Januari, lakini huenda wasiwe tayari kufikia thamani ya United.Pia kuna nia ya Ujerumani katika kumsajili mchezaji huyo wa kimataifa wa Uswidi.Chanzo cha picha, Getty ImagesSheffield United imemsajili kiungo wa Tunisia Anis Slimane kutoka Brondby ya Denmark kwa ada ambayo haijawekwa wazi.Mchezaji huyo mwenye umri wa miaka 22 amejiunga kwa kandarasi ya miaka mitatu na ndiye mchezaji wa kwanza kusajiliwa na Blades msimu wa joto baada ya kupanda tena Ligi ya Premia.Slimane aliichezea nchi yake mechi mbili kwenye Kombe la Dunia la 2022.Nahodha wa Wales Aaron Ramsey anakaribia kukamilisha kurejea katika klabu yake ya utotoni ya Cardiff City.Kiungo huyo wa zamani wa Arsenal, 32, anafanyiwa uchunguzi wa kimatibabu na klabu hiyo ya Championship siku ya Alhamisi.Ramsey anapatikana kwa uhamisho wa bure baada ya mkataba wake Nice kumalizika mwezi uliopita, ingawa taarifa za mwisho bado hazijakubaliwa.  <topic>: MICHEZO 